Σε τροχαία δυστυχήματα και ατυχήματα που σημειώθηκαν τον Μάϊο 2018 στην Αττική, 21 άτομα έχασαν τη ζωή τους και 518 τραυματίστηκαν συνολικά (15 σοβαρά και 503 ελαφρά).

Τα κυριότερα αίτια των τροχαίων ήταν η οδήγηση χωρίς σύνεση και προσοχή, η παραβίαση ρυθμιστικών πινακίδων και η παραβίαση των κανόνων κυκλοφορίας από πεζούς, ενώ η μη χρήση προστατευτικού κράνους από τους οδηγούς και επιβάτες των δικύκλων επέτεινε, σε πολλές περιπτώσεις, τη σοβαρότητα του τραυματισμού τους. Το ίδιο χρονικό διάστημα, στο πλαίσιο των στοχευμένων δράσεων που εφαρμόζει η Διεύθυνση Τροχαίας Αττικής, για την τροχονομική αστυνόμευση και την αναβάθμιση του επιπέδου οδικής ασφάλειας στην περιοχή του λεκανοπεδίου, βεβαιώθηκαν 25.101 παραβάσεις, από τις οποίες 1.007 ήταν σε βαθμό πλημμελήματος.

Ενδεικτικά, βεβαιώθηκαν:

•869 παραβάσεις για οδήγηση υπό την επίδραση οινοπνεύματος, από τις οποίες οι 132 ήταν σε βαθμό πλημμελήματος,

•2.420 παραβάσεις ορίου ταχύτητας,

•482 για παραβίαση ερυθρού σηματοδότη,

•622 για χρήση κινητού τηλεφώνου,

•734 για μη χρήση ζώνης ασφαλείας

•2.033 για μη χρήση προστατευτικού κράνους.